CELEX: 62016CN0323
Language: ro
Date: 2016-06-08 00:00:00
Title: Cauza C-323/16 P: Recurs introdus la 8 iunie 2016 de Eurallumina SpA împotriva Hotărârii Tribunalului (Camera întâi extinsă) din 22 aprilie 2016 în cauzele conexate T-60/06 RENV II și T-62/06 RENV II, Republica Italiană și Eurallumina SpA/Comisia Europeană

25.7.2016   
            
            
               RO
            
            
               Jurnalul Oficial al Uniunii Europene
            
            
               C 270/36
            
         Recurs introdus la 8 iunie 2016 de Eurallumina SpA împotriva Hotărârii Tribunalului (Camera întâi extinsă) din 22 aprilie 2016 în cauzele conexate T-60/06 RENV II și T-62/06 RENV II, Republica Italiană și Eurallumina SpA/Comisia Europeană
   (Cauza C-323/16 P)
   (2016/C 270/39)
   Limba de procedură: engleza
   
      Părțile
   
   
      Recurentă: Eurallumina SpA (reprezentanți: L. Martin Alegi, A. Stratakis, L. Philippou, solicitors)
   
      Celelalte părți din procedură: Republica Italiană, Comisia Europeană
   
      Concluziile recurentei
   
   Recurenta solicită Curții:
   
               —
            
            
               anularea hotărârii;
            
         
               —
            
            
               anularea deciziei (1) în măsura în care prin aceasta Republica Italiană este obligată să recupereze ajutorul sau, în lipsă,
            
         
               —
            
            
               trimiterea cauzei spre rejudecare la Tribunal;
            
         
               —
            
            
               obligarea Comisiei la plata cheltuielilor de judecată.
            
         
      Motivele și principalele argumente
   
   Recurenta invocă un singur motiv, care cuprinde cinci aspecte, susținând încălcarea dreptului Uniunii, în special nerespectarea principiului încrederii legitime și a obligației de motivare. Cele cinci aspecte ale motivului invocat de recurentă sunt următoarele:
   
               1.
            
            
               Tribunal a săvârșit o eroare de drept în interpretarea hotărârii din 10 decembrie 2013, întrucât s-a considerat obligat să statueze că încrederea legitimă a Euralluminia a încetat la publicarea deciziei de inițiere a procedurii, la data de 2 februarie 2012.
            
         
               2.
            
            
               Ca urmare a acestei erori, Tribunalul nu a îndeplinit însuși obiectul acțiunii și a omis să examineze argumentele formulate de Eurallumina privind continuitatea încrederii sale legitime sau le-a apreciat într-un cadru juridic denaturat și în mod eronat.
            
         
               3.
            
            
               Chiar în aplicarea acestui cadru juridic denaturat, Tribunalul a săvârșit o eroare de drept atunci când a constatat că întârzierea nerezonabilă a Comisiei în efectuarea anchetei nu putea da naștere unei încrederi legitime din partea Eurallumina, care să împiedice recuperarea ajutorului.
            
         
               4.
            
            
               Tribunalul a interpretat în mod eronat Directiva 2003/96 contra legem, cu nerespectarea dreptului Uniunii și a principiilor sale de interpretare.
            
         
               5.
            
            
               Tribunalul a săvârșit o eroare de drept atunci când a respins argumentele Eurallumina întemeiate pe investițiile sale în cadrul uzinei sarde.
            
         
      (1)  Decizia 2006/323/CE a Comisiei din 7 decembrie 2005 privind scutirea de acciză pentru uleiurile minerale folosite drept combustibil în producția de alumină în regiunea Gardanne, în regiunea Shannon și în Sardinia, pusă în aplicare de Franța, de Irlanda și, respectiv, de Italia [notificată cu numărul C(2005) 4436] (JO 2006, L 119, p. 12).